Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1879

5. § A gyorsan romló áruk áruvédelmi intézkedések (hûtés, szellõztetés, fûtés) megtételével végzett fuvarozásának módját, a vasúti kocsi vagy konténer fajtáját (termosz-, jeges hûtõ, gépi hûtésû vagy fedett kocsi), valamint a kíséret szükségességét a gyorsan romló áru jellegétõl és a teljes fuvarozási útvonalon elõforduló idõjárási viszonyoktól függõen a feladó határozza meg, kivéve az e Szabályzat 6.§-ában felsorolt eseteket. A fuvarlevélnek «A feladó különleges nyilatkozatai» rovatában a feladó megjelöli a szükséges védelmi intézkedéseket és a hõmérséklet-szabályozási elõírásokat a fuvarozás teljes útvonalára. A hõmérséklet-szabályozási elõírásokat hõmérsékleti tartományra kell megadni a vasúti kocsik (konténerek) mûszaki lehetõségeinek figyelembevételével. Amennyiben a fuvarlevélbe a feladó ilyen értelmû utasítást nem jegyez be, azt kell vélelmezni, hogy a kérdéses gyorsan romló áru fuvarozásához nem szükséges áruvédelmi intézkedések alkalmazása. A fuvarozási mód, a vasúti kocsi vagy a konténer fajtájának kiválasztásakor a feladó köteles figyelembe venni az áru berakás elõtti hõmérsékleti és fiziológiai állapotát az e Szabályzat 1.§-ban foglaltaknak megfelelõen, szállíthatóságának idõtartamát és az e Szabályzat 2.§ szerint számított fuvarozási határidõt (a fuvarozási határidõ nem lehet több a szállíthatóság idõtartamánál), valamint az évszakot és az idõjárási viszonyokat a gyorsan romló áru fuvarozásának teljes útvonalára. A fuvarozási módnak és a vasúti kocsi fajtájának helytelen kiválasztásából, valamint az e Szabályzat más követelményei betartásának elmulasztásából eredõ következményekért a felelõsség a feladót terheli. Gyorsan romló áruknak a rendeltetési ország határállomásán végzett átrakással történõ fuvarozásakor az átvevõ fél szabja meg áruvédelmi intézkedésekkel végzett fuvarozás módját és a vasúti kocsi fajtáját, irányadónak tekintve a belföldi szabályokat és tekintettel az elõzõekben foglalt követelményekre és az áruépség megóvására.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes